नयी दिल्ली, 27 जनवरी, कांग्रेस ने मेघालय तथा त्रिपुरा विधानसभा चुनावों के लिए आज अपने उम्मीदवारों की सूची जारी कर दी। पार्टी ने 60 सदस्यीय मेघालय विधानसभा के लिए 57 उम्मीदवारों के नामों की घोषणा की है जिनमें मुख्यमंत्री मुकुल संगमा को दो सीटों से टिकट दिया गया है । पार्टी ने 60 सदस्यीय त्रिपुरा विधानसभा के लिए 56 प्रत्याशी घोषित किये हैं । मेघालय में मुख्यमंत्री मुकुल संगमा को उनकी मौजूदा सीट अम्पाथी (सु) के साथ ही सोंगसाग (सु) सीट से भी उम्मीदवार बनाया गया है । मेघालय में 18 फरवरी को तथा त्रिपुरा में 27 फरवरी को चुनाव होना है । दोनों राज्यों में मतगणना तीन मार्च को होगी ।
awa_Deva